Etter en utdannelse gitt av privatlærere begynte bispesønnen i 1641 på Vor Frue skole og i 1643 på Københavns Universitet. I 1645 bestod han den teologiske eksamen. I 1647 begav han seg til utlandet. Han oppholdt seg i fire år i Leiden i Nederlandene og studerte der rettsvitenskap og filologi. I 1651 dro han til Paris for noen måneder, og så til Orléans. Derfra reiste han gjennom Frankrike og Spania. Bare fryktet for å bli tatt til fange av «tyrkerne» avholdt ham fra å legge ut fra Gibraltar til Afrika. På hjemreisen var han gjennom Sør-Frankrike og kom via Genova til Padova.